دلێگەو یاۋنەری هێزەکا سوریای دیموکراتی ـ قەسەدەی 
ئامارو ۲٤ سەعاتێ مدرامانی و جەنگیش جە عەفرین پەی جۆرە ئاشکرا کەرد:
دلێ عه‌فرینی
گەڕەکەکێ تورندێ و ئه‌شره‌فیه‌ی و دۆروبەرشا بە چەکی قورس بۆردومانێ کریێنێ و زیانی ماددی فرەش دمارە ئامان.
ڕاجۆ
هیزی سەعات ١٥:٠٠ هێزەکێ تورکیای دلێ ڕاجۆیشا تا دێروەختو شەۋێ بە قورسی بۆردمان کەردەن.
شەۋێ ۋیەردێ، جە دەگاو بلێلكا و دۆروبه‌رش میانو شه‌ڕڤانا و هێزە داگیرکەرەکانە جەنگی قورس ڕووەش دێنە. جە ئەنجامەنە ٧ سه‌ربازێ کوشیێنێ. دماتەر جەنگەکە فراوانەتر بیەن و دەگاو هه‌جیكا-ش گرتەنەۋه‌.
شه‌را
شەۋێ ۋیەردێ سەعات ١٩:٠٠ سپاو توركیای داگیرکەری و تاقمە چەتەکاش تا دێروەختو شەۋێ بە چه‌كی قورس دەگاو ئه‌لكێ-یشا بە قورسی بۆردومانە کەردێنە.
هەرپاسە جە شەۋێ ۋیەردێ تا ئیسە، فڕۆکە جەنگیەکێ دوژمنی  سەرو ئاسمانو دەگا دێرسوانی هه‌تا قه‌ڵا نه‌بی هۆری و پەنگاو مه‌یدانكێ بەبه‌رده‌وامی سۆڕیێنێ. هاموەخت جەنگی قورسیچ ڕوۋەش دێنە و هێشتایچ بەردەۋامەن.
جندرێسێ
چەندێن دێهاتێ نزیك سنورو ناوچه‌و جندرێسێ-شان به‌ چه‌كی قورس كەردێنێ ئامانج. هاموەخت فڕۆكێ جەنگیێ بەردەۋام ئاسمانو ناوچەکەیەرە سوڕیێنێ و زەمینیچەنە جەنگ قومیان و تا ئیسە بەردەۋامەن.
مابه‌تا
دلێ ماباتای و دۆروبەش جەلا سپا توركیای داگیركه‌ری و چه‌ته‌كاش، به‌ چه‌كی قورس بۆردومان کریێنێ.
شێراوا
دلێ شێراوای و دێهاتەکێ دۆروبەریش بیێنێ ئامانجو هێرشەکا سپاو توركیای داگیركه‌ری و تاقمە چه‌ته‌كاش، جە ئەنجامەنە چه‌ندین كه‌س شه‌هیدێ و بریندارێ بیێنێ، کە فرەتەرێشا ژەنی و زاروڵێنێ.
